Orientering om akutberedskab i forbindelse med ekstreme vejrhændelser 
Sagsfremstilling 
6.      Orientering om akutberedskab i forbindelse med ekstreme vejrhændelser  
                                                                                                                        Åbent 
Sagsnr.: 326-2015-68108       J.nr.: 14.00.08            Elsebeth Jessen.: 326-2015-400644 
  
Sagstype 
Orientering  
  
Resume og sagens baggrund 
Administrationen er blevet bedt om at redegøre for kommunens akutberedskab i forbindelse med ekstreme 
vejrhændelser, såsom storm- og højvandssituationer. Der gives på den baggrund en kort orientering om det typiske 
handlingsforløb ved storm og stormflod.  
  
Indstillinger 
Chefen for Vej, Ejendom og Affald indstiller, at orienteringen tages til efterretning. 
  
Behandling 
Teknik- og Miljøudvalget. 
  
Sagsfremstilling 
Beredskabet i forbindelse med ekstreme vejrhændelser tager først og fremmest afsæt i kommunens generelle 
beredskabsplan, som senest blev revideret i september 2013.  
  
Herudover omfatter Kalundborg Kommunes sundhedsberedskabsplan, som blev vedtaget i Kommunalbestyrelsen 
den 18. december 2013, også den vejrbetingede beredskabssituation. 
  
Endelig er der i klimatilpasningsplanen dels kortlagt områder, hvor der er risiko for oversvømmelse, og dels fastlagt 
prioritering af indsatsen i forhold til henholdsvis regnvandshændelser og stormflodsscenarier. 
  
Det skal i øvrigt bemærkes, at Kalundborg Kommune endvidere har en beredskabsplan for sanering og 
bekæmpelse af olie- eller kemikalieforurening på kyster og i havne i Kalundborg Kommune. 
  
Kalundborg Kommune har ikke på vej- og parkområdet en decideret vagtordning i forhold til storm- og 
højvandssituationer. På vej- og parkområdet er der alene en vintervagtordning. 
  
[adresse] har en vagtordning i forhold til akutte udfordringer i forhold til forsyningens anlæg. 
  
Når der varsles storm eller lignende vil der altid igangsættes en mere konkret planlægning af det aktuelle beredskab, 
og personalet i kommunen vil være bekendt med de opgaver, der kan komme. En del af beredskabet vil dog altid 
være situationsbestemt, da ekstremhændelser kan være meget forskellige, og da de enkelte forløb vil kunne variere 
fra gang til gang.  
  
I nedenstående skema er der lavet en kort beskrivelse af et typisk handlingsforløb ved ekstreme vejrhændelser. 
Skemaet er delt op i aktiviteter før, under og efter hændelsen. 
  
Aktuel håndtering af beredskab i forbindelse med ekstreme vejrhændelser 
Før 
I forbindelse med at ekstreme vejrhændelser varsles, vil der i de fleste situationer være tid til 
at etablere visse forebyggende foranstaltninger. Det kan være for eksempel fjernelse af løse 
  
Økonomiske konsekvenser 
Ingen økonomiske konsekvenser.  
  
  
  
Teknik- og Miljøudvalgets møde den 12. januar 2016: 
Taget til efterretning. 
Der ønskes igangsat en dialog omkring øget sammarbejde mellem lokale aktører og kommunens beredskab 
med udgangspunkt i [adresse]. 
genstande, opbygning af midlertidige volde med videre. I den almindelige pleje sikres det, at 
eventuelle risikotræer med videre er fjernet. Typisk er det Entreprenørservice og Team Vej og 
[adresse], der involveres. Ved varsel om forventet "unormal" storm/orkan/vinter koordinerer 
beredskabet, Vestsjællands Brandvæsen, normalt med Entreprenørservice og Team Vej og 
[adresse]. På havnene sikres typisk løse genstande. 
Under 
Under selve hændelsen koordineres og styres beredskabet af Vestsjællands Brandvæsen. 
Alle henvendelser ved akut brug for en indsats skal som udgangspunkt tilgå Vestsjællands 
Brandvæsen, som aktiveres via alarmcentralen. I arbejdstiden kan meldinger om skader, 
væltede træer, oversvømmelser og lignende også tilgå Entreprenørservice og Team Vej og 
[adresse]. Kalundborg Kommune har abonnement hos Falck, og Falck kontaktes ved akut brug for 
trærydning, skiltning og afspærringer. Entreprenørservice vil også i normal arbejdstid være 
involveret i disse aktiviteter, da Falck ofte ved ekstreme vejrhændelser har 
kapacitetsproblemer på grej og mandskab. Der kan også i weekender og aften- eller 
nattetimer være tale om, at Entreprenørservice kaldes ud til specifikke oprydningsopgaver. 
Vestsjællands Brandvæsen koordinerer og prioriterer opgaveløsningen. Der er typisk tale om 
at sikre infrastruktur og bygningsanlæg. I tilfælde, hvor der kræves større indsats med pumper 
eller lignende fra for eksempel Beredskabsstyrelsen, besluttes dette af beredskabschefen. 
Hvor mindre oversvømmelser er kritiske ved for eksempel tilstoppede vejdræn løser 
Entreprenørservice dette. 
Efter 
Efter en hændelse iværksætter Team Vej og [adresse] og Entreprenørservice registrering af 
skader og sikrer oprydning af væltede træer og ødelagte genstande. Der iværksættes 
vurdering af behov for reparation og eller nyetablering.  
